wickkiey/tamil-wikipedia-markdown huggingface dataset:
# சபிதா ஆனந்த்


**சபிதா ஆனந்த்** ஒரு இந்தியத் திரைப்பட நடிகை ஆவார். மலையாளத்தில் 1980களின் முன்னணி நடிகைகளில் ஒருவராகத் திகழ்ந்த இவர், 1950, மற்றும் 1960களில் மலையாளத் திரைப்படத்துறையில் முன்னணி நடிகரான ஜே. ஏ. ஆர். ஆனந்தின் மகளாவார்.  

## திரை வாழ்க்கை
1987ஆம் ஆண்டில் *உப்பு* என்னும் மலையாளத் திரைப்படத்தில் கதாநாயகியாக அறிமுகமானார். மலையாளத்தில் சுமார் 100 திரைப்படங்களுக்கு மேல் கதாநாயகியாக நடித்துள்ள இவர் மலையாளத்தில், மம்மூட்டி, மோகன்லால் உள்ளிட்ட முன்னணி நடிகர்கள் அனைவருடனும் கதாநாயகியாக நடித்துள்ளார். மலையாளத்தை தொடர்ந்து தமிழிலும், கன்னடத்திலும் பல திரைப்படங்களில் நடித்துள்ளார். தற்போது துணை கதாப்பாத்திரங்களிலும், தொலைக்காட்சித் தொடர்களிலும் நடித்து வருகிறார்.  

## நடித்த திரைப்படங்கள்
### தமிழ்த் திரைப்படங்கள்
- 2008 வம்புசண்டை
- 2006 சாசனம்
- 2006 ஈ
- 2005 செல்வம்
- 2004 மீசை மாதவன்
- 2004 எங்கள் அண்ணா
- 2002 பாலா
- 2000 வானத்தைப் போல
- 1998 புதுமைப்பித்தன்
- 1996 காதல் கோட்டை கமலியின் சகோதரி
- 1994 வீரப் பதக்கம்
- 1994 சக்திவேல்
- 1993 உள்ளே வெளியே - ராஜலட்சுமி
- 1992 சின்னத் தாயே - ராசம்மா
- 1989 திருப்புமுனை
- 1988 என்னை விட்டுப் போகாதே
- 1987 சின்னப் பூவே மெல்லப் பேசு - எஸ்தர்
- 1985 ஹேமாவின் காதலர்கள்
- 1982 கோபுரங்கள் சாய்வதில்லை

## தொலைக்காட்சித் தொடர்கள்
| ஆண்டு | தொடர் | கதாப்பாத்திரம் | தொலைக்காட்சி | மொழி | குறிப்புகள் |
| --- | --- | --- | --- | --- | --- |
| 2004 | *கோலங்கள்* | தைலாம்பாள் | சன் தொலைக்காட்சி | தமிழ் |  |
| 2006 | *பெண்* | சன் தொலைக்காட்சி | தமிழ் |  |  |
| 2008 | *ஓமனத்திங்கள் பக்சி* | ஏசியாநெட் | மலையாளம் |  |  |
| 2010-2013 | *தியாகம்* | சன் தொலைக்காட்சி | தமிழ் |  |  |
| 2011-2013 | *சினேககூடு* | சூர்யா தொலைக்காட்சி | மலையாளம் |  |  |
| 2013–தற்போது வரை | *தெய்வமகள்* | சரோஜா தேவராஜ் | சன் தொலைக்காட்சி | தமிழ் | } |
2017 மாப்பிள்ளைை விஜய் tv  

2019 நாம் இருவர் நமக்கு இருவர் விஜய் டிவி
# ஐ-1கே

**ஐ-1கே** (I-1K) இன்சாட்-1000 என்றும் அழைக்கப்படுகிறது. இது இஸ்ரோவினால் தயாரிக்கப்படும் செயற்கைக்கோள் ஆகும். இதை ஆந்திரிக்சு கழகம் சந்தைப்படுத்துகிறது. இவ்வகை செயற்கைக்கோள்கள் எடை குறைந்த புவிநிலை செயற்கைக்கோள்கள் ஆகும். இவை பொதுவாக நிலப்பரப்பையும் காலநிலையையும் அறியப் பயன்படுத்தப்படுகின்றன.  

## வடிவமைப்பு
ஐ-1கே வகை செயற்கைக்கோள்கள் சுமார் 1,050 முதல் 1,100 கிலோகிராம் எடை கொண்டவை. இதன் வடிவம் 1.505 மீ × 1.476 மீ × 1.530 மீ ஆகும். இதற்குத் தேவையான மின்திறன் 500 முதல் 1000 வாட்டுகள். இதன் ஆயுட்காலம் 7 முதல் 12 ஆண்டுகள்.  

## ஐ-1கே செயற்கைக்கோள்கள்
இதுவரை,  
- கல்பனா-1
- மங்கள்யான்
- ஐ.ஆர்.என்.எஸ்.எஸ்-1ஏ
- ஜிசாட்-12
ஆகிய செயற்கைக்கோள்கள் இந்த வகையில் ஏவப்பட்டுள்ளன.  

## இதையும் பார்க்கவும்
- ஐ-2கே
- ஐ-3கே
- ஐ-4கே
# ஐ-2கே

**ஐ-2கே** (I-2K) இன்சாட்-2000 என்றும் அழைக்கப்படுகிறது. இது இஸ்ரோவினால் தயாரிக்கப்படும் செயற்கைக்கோள் ஆகும். இதை ஆந்திரிக்சு கழகம் சந்தைப்படுத்துகிறது. இவை 2,000 கிலோகிராம் எடைப்பிரிவில் தயாரிக்கப்படுபவை. இதை சிறிய மற்றும் நடுத்தரவகை எடையுடை செயற்கைகோள்கள் என வகைப்படுத்தப்பட்டுள்ளன. இவற்றிற்கு 3,000 வாட்டுகள் மின்திறன் தேவைப்படும்.  

## ஆயுட்காலம்
இந்த வகை செயற்கைக்கோள்கள் 12 ஆண்டுகள் முதல் 18 ஆண்டுகள் வரை செயலில் இருக்கும்.  

## ஐ-2கே செயற்கைக்கோள்கள்
இதுவரை,  
- இன்சாட்-3பி
- இன்சாட்-3சி
- இன்சாட்-3டி
- இன்சாட்-3இ
- இன்சாட்-4சி
- இன்சாட்-4சிஆர்
- இன்சாட்-4இ
- ஐஆர்ஸ்-1சி
- ஐஆர்ஸ்-1டி
- ஐஆர்ஸ்-பி3
- ஜிசாட்-1
- ஜிசாட்-2
- ஜிசாட்-3
- ஜிசாட்-4
- ஜிசாட்-4பி
- ஜிசாட்-6
- ஜிசாட்-7
- ஜிசாட்-9
- ஜிசாட்-14
ஆகிய செயற்கைக்கோள்கள் இந்த வகையில் ஏவப்பட்டுள்ளன.  

## இதையும் பார்க்கவும்
- ஐ-1கே
- ஐ-3கே
- ஐ-4கே
# ஐ-3கே

**ஐ-3கே** (I-3K) என்பது இஸ்ரோவினால் தயாரிக்கப்படும் செயற்கைக்கோள் ஆகும். இதில் *ஐ* (I) என்பது இன்சாட் என்பதைக் குறிக்கிறது. இதை ஆந்திரிக்சு கழகம் சந்தைப்படுத்துகிறது. இவை 3,000 கிலோகிராம் எடைப்பிரிவில் தயாரிக்கப்படுபவை. இதை சிறிய மற்றும் நடுத்தரவகை எடையுடை செயற்கைகோள்கள் என வகைப்படுத்தப்பட்டுள்ளன. இவற்றிற்கு 6,500 வாட்டுகள் மின்திறன் தேவைப்படும்.  

## ஐ-3கே செயற்கைக்கோள்கள்
- யுடில்சாட் 28பி
- ஜிசாட்-8
- ஜிசாட்-10
- இன்சாட்-4ஏ
- இன்சாட்-4பி
- ஜிசாட்-15 (திட்டமிடப்பட்டுள்ளது)
- ஜிசாட்-16 (திட்டமிடப்பட்டுள்ளது)
- ஜிசாட்-4 (திட்டமிடப்பட்டுள்ளது)
ஆகிய செயற்கைக்கோள்கள் இந்த வகையைச் சார்ந்தவை.  

## இதையும் பார்க்கவும்
- ஐ-1கே
- ஐ-2கே
- ஐ-4கே
# ஐ-4கே

**ஐ-4கே** (I-4K) என்பது இஸ்ரோவினால் தயாரிக்கப்படும் செயற்கைக்கோள் ஆகும். இதில் *ஐ* (I) என்பது இன்சாட் என்பதைக் குறிக்கிறது. இதை ஆந்திரிக்சு கழகம் சந்தைப்படுத்துகிறது. இவை 4,000 கிலோகிராம் முதல் 5,000 கிலோகிராம் எடைப்பிரிவில் தயாரிக்கப்படுபவை. இவற்றிற்கு 10,000 வாட்டுகள் முதல் 13,000 வாட்டுகள் மின்திறன் தேவைப்படும்.  

## ஐ-4கே செயற்கைக்கோள்கள்
இதில்,  
- ஜிசாட்-11
இந்த வகைச் செயற்கைக்கோள் ஆகும்.  
## இதையும் பார்க்கவும்
- ஐ-1கே
- ஐ-2கே
- ஐ-3கே
# ஜான்சன்-நைகிஸ்ட் இரைச்சல்



**ஜான்சன்-நைகிஸ்ட் இரைச்சல்** (Johnson–Nyquist noise) என்பது ஒரு மின்கடத்தியில் மின்னோட்டம் நிகழும் போது, வெப்ப மிகுதியினால் ஏற்படும் மின்னிரைச்சல் ஆகும். (இந்த மின்னிரைச்சலை **வெப்ப மின் இரைச்சல்**, **ஜான்சன் இரைச்சல்**, **நைகிஸ்ட் இரைச்சல்** என்று பலவாறாக அழைப்பார்கள்.) பெரும்பாலான இடங்களில் மின்னோட்டம் நிகழ்வதற்குக் காரணம் அங்குள்ள எதிர்மின்னிகள் ஒரு திசையில் ஓடுவதாலேயே. வெப்பம் அதிகமாகும் போது, எதிர்மின்னிகள் ஆற்றல் அடைந்து ஓடும் திசையில் சிறு மாற்றங்கள் ஏற்படுகின்றன. இது மொத்த மின்னோட்டத்தைக் குறைத்தும் அதிகப்படுத்தியும் மின்னோட்டத்தின் அளவை சிறிது மாற்றுகின்றது. இந்த சிறு சிறு மாற்றங்களே நைகிஸ்ட் இரைச்சலுக்குக் காரணம்.  

ஒரு கடத்தியில் உண்டாகும் வெப்ப மின் இரைச்சல் **வெள்ளை இரைச்சல்** என்று அழைக்கப் படும். வெப்பம் எதிர்மின்னிகளைத் தாக்கி அவற்றுக்கு ஆற்றலைக் கொடுக்கிறது. அந்த ஆற்றலில் எல்லா வகையான அதிர்வெண்களும் கலந்து இருக்கும்.  

## வரலாறு

ஜான்சன் என்ற அமெரிக்க பொறியாளர் 1926-இல் ஒரு கடத்தியில் உண்டாகும் வெப்ப மின் இரைச்சலின் அளவை மின் கருவிகள் கொண்டு அளந்தார்.  

தன்னுடைய ஆய்வின் முடிவுகளை **நைகிஸ்ட்** என்ற அமெரிக்க பொறியாளரிடம் காண்பித்தார். **நைகிஸ்ட்** ஜான்சனின் ஆய்வு முடிவுகளை வைத்து அதற்கான விளக்கங்களை எழுதி வெளியிட்டார்.  

## மின்னழுத்த இரைச்சலும் ஆற்றலும்
ஓர் மின் தடயத்தின் வழியாகச் செல்லும் மின்னோட்டத்தில் உள்ள இரைச்சல் மின்னழுத்தத்திலும் தோன்றும். எனவே, இரைச்சல் தரும் ஒரு மின்தடயத்தை இரைச்சல் இல்லா மின்தடையாகவும் இரைச்சல் மின்னழுத்தமாகவும் பிரிக்கலாம். இரைச்சல் மின்னழுத்தத்தைக் கீழ்க் கண்ட சமன்பாட்டால் சுருக்கமாகக் குறிக்கலாம்:  
:<math>  
v_{n} = \sqrt{ 4 k_\text{B} T R \Delta f }  
</math>  
இதில், <math> v_{n} </math> என்பது இரைச்சல் மின்னழுத்தம்; T வெப்பநிலை, R மின்தடை, <math>\Delta f </math> இரைச்சல் மின்னழுத்தத்தின் பட்டையகலம்,  
<math> k_\text{B} </math> போல்ட்சுமன் மாறிலி (Boltzmann constant) எண் ஆகும்.  
இரைச்சல் ஆற்றலை  
:<math>  
P = k_\text{B} \,T \Delta f  
</math>  
என்று எழுதலாம்.  

## இரைச்சல் மின்னோட்டம்
ஒரு மின்தடயத்தில் ஓடும் மின்னோட்டத்தில் உள்ள இரைச்சலை அந்த மின்தடயத்துக்கு இணையாக பொருத்தப் படும் மின்னோட்ட ஊற்றாகக் கருதலாம்.  
:<math>  
i_n = \sqrt
# மின் முறிவு


**மின் முறிவு** (electrical breakdown) என்பது அரிதில் கடத்தி போன்ற ஒரு பொருளில் அளவுக்கும் அதிகமான மின்னழுத்தம் கொடுக்கும் போது, அப்பொருளின் மின்தடை மிகவும் குறைந்து, மின்கடத்தியாக மாறும் நிகழ்வாகும். மின் முறிவு திட, திரவ, வாயு ஆகிய அனைத்துப் பொருள்களிலும் நடைபெறும். ஆனால், ஒவ்வொன்றிலும் மின் முறிவு என்பது வெவ்வேறு விதமாக நிகழும்.  

## அரிதில் கடத்தியும் மின் முறிவும்
ஒரு அரிதில் கடத்தி மின்சாரத்தைக் கடத்தாது. இவ்வாறான அரிதில் கடத்திகள் மின் கம்பிகளின் மீது மின்காப்புப் பொருட்களாகப் பயன்படுத்தப்படுகின்றன. பல இடங்களில், மின்கம்பிகள் ஒன்றையொன்று தொட்டுக் கொள்ளாதவாறு இடையில் அரிதில் கடத்திகள் வைக்கப்பட்டிருக்கும். மின்மாற்றிகள், மின் தேக்கிகள் போன்றவற்றில் அரிதில் கடத்திகள் பொருத்தப்பட்டிருப்பதைக் காணலாம்.  

மின்சாரக் கம்பங்களில், ஒரு கம்பிக்கும் மற்றொரு கம்பிக்கும் போதிய இடைவெளி விடப்பட்டிருப்பதை காணலாம். இந்த இடைவெளியில் இருக்கும் காற்று ஓர் அரிதில் கடத்தி. அது இங்கே பெரும்பான்மையான வேளைகளில் மின்காப்பானாக இருந்து மின்சாரம் ஒரு கம்பியில் இருந்து மற்றொரு கம்பிக்குத் தாவாமல் தடுக்கின்றது.  

## மின்னோட்டமும் மின் முறிவும்

ஒரு வாயுப் பொருளில், மின் முறிவு உண்டாகும் போது அதில் நிகழும் மின்னோட்டம் எவ்வாறு மாற்றமடைகின்றது என்பது படத்தில் காட்டப் பட்டுள்ளது. பொதுவாகவே, காற்று போன்ற வாயுப் பொருட்களில் மின்னூட்டம் கொண்ட மின்னணுக்கள் இருக்கும். மின்னழுத்தம் கொடுக்கும் போது, இந்த மின்னணுக்கள் ஒரு திசையை நோக்கி ஓடுகின்றன. இந்த ஓட்டத்தை மின்னோட்டம் என்கிறோம். மின்னழுத்தம் அதிகமாக, மின்னணுக்கள் இன்னும் வேகமாக ஓடுகின்றன. இது படத்தில் 1 என்று குறிக்கப் பட்டுள்ளது. அடுத்து, 2 என்று காட்டப் பட்டுள்ள பகுதியில், மின்னழுத்தை அதிகரித்தாலும் மின்னோட்டம் அதிகமாவதில்லை. இதற்குக் காரணம், மின்னணுக்கள் ஒரு குறிப்பிட்ட வேகத்துக்கு மேல் செல்ல முடிவதில்லை. மின்னழுத்தத்தை இன்னும் கூட்டினால், மின் முறிவு உண்டாகத் தொடங்குகின்றது. வாயுப் பொருளில் உள்ள அணுக்களில் இருக்கும் எதிர் மின்னிகள் அங்கிருந்து வெளியே இழுக்கப் படுகின்றன. இவ்வாறு அணுக்கள் மின்னனுக்களாக மாறி, பின் ஓடத் தொடங்குகின்றன. இதனால், மின்னோட்டம் அதிகமாகின்றது. இது 3 என்று படத்தில் குறிக்கப் பட்டுள்ளது. மின்னழுத்தம் இன்னும் அதிகமாக, மேலும் பல மின்னணுக்கள் உருவாகி, மின்னோட்டம் பேரளவில் ஓடுகின்றது. இது 4 என்று படத்தில் குறிக்கப்பட்டுள்ளது. இதை டவுன்சென்ட் மின்னிறக்கம் (Townsend discharge) என்பர்.
# விக்கிப்பீடியா:கலைக்களஞ்சியத் தலைப்புகள்/கலைக்களஞ்சியம்

தமிழ் வளர்ச்சிக் கழகம் வெளியிட்ட பத்து தொகுதி கலைக்களஞ்சியங்களில் இடம்பெற்றுள்ள தலைப்புகளை இங்கு தொகுக்கலாம். தலைப்புகளை அகர வரிசையில் தரலாம். கூடவே, ஆங்கில விக்கிப்பீடியா இணைப்பையும் கட்டுரையுடன் தொடர்புடைய குறிச்சொற்களையும் தரலாம்.  

- தொகுதி 1
- தொகுதி 2
- தொகுதி 3
- தொகுதி 4
- தொகுதி 5
- தொகுதி 6
- தொகுதி 7
- தொகுதி 8
- தொகுதி 9
- தொகுதி 10

## பொருள் குறிப்பு அகராதி
அ ஆ இ ஈ உ ஊ எ ஏ ஐ ஒ ஓ ஔ  

க ங ச ஞ ட ண த ந ப ம ய ர ல வ ழ ள ற ன  

ஃ  

ஜ ஸ்ரீ ஷ ஸ ஹ க்ஷ
# கன்னங்குளம்


**கன்னங்குளம்** என்பது இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் இராதாபுரம் வட்டத்தில் வள்ளியூர் ஊராட்சி ஒன்றியத்தில் லெவிஞ்சிபுரம் ஊராட்சிக்கு உட்பட்ட கிராமமாகும். இது திருநெல்வேலி-கன்னியாகுமரி மாவட்ட எல்லையில் அமைந்துள்ளது.  
கன்னங்குளத்தில் அஞ்சல் நிலையம், அரசு ஆரம்ப சுகாதார நிலையம் ஆகிய அவதிகள் உள்ளன.  

இந்த ஊருக்கு ஒரு பழமை வாய்ந்த வரலாறு உண்டு இது சேர பாண்டியர்களின் எல்லைப் பகுதியாக கருதப்பட்டது. இந்த ஊரில் சுமார் 400 வருடங்களுக்கு முன்பு சுங்கச்சாவடி இருந்ததற்கான அடையாளங்கள் உள்ளன. மேலும் இது மிகவும் பழமை வாய்ந்த ஊர் பல மன்னர்களின் படையெடுப்புக்கு பின்பு வெற்றி பெற்ற மன்னனின் எல்கை பகுதியாக இது கருதப்பட்டது. இந்த ஊரில் இரண்டுக்கு குளங்கள் உள்ளது அதில் ஒன்றின் பெயர் கன்னங்குளம் இந்த குளத்தின் பெயர் காரணம் கொண்டு இந்த ஊருக்கு பெயர் வந்தது மற்றொரு குலத்தின் பெயர் மோதி குளம்  

## அமைவிடம்
இது திருநெல்வேலி மாநகரிலிருந்து சுமார் 80கிமீ தொலைவில் அமைந்துள்ளது. இது வள்ளியூர் ஊராட்சி ஒன்றியத்திற்குட்பட்ட பகுதியாகும். கன்னங்குளம் இராதாபுரம் வட்டத்தில் அமைந்துள்ளது. இக்கிராமம் வள்ளியூரிலிருந்து 30கிமீ தொலைவிலும், லெவிஞ்சிபுரத்திலிருந்து 2கிமீ தொலைவிலும், இராதாபுரத்திலிருந்து 25கிமீ தொலைவிலும் அமைந்துள்ளது. இதன் வடக்கு எல்லையாக கன்னியாகுமரி-கூடங்குளம் தேசிய நெடுஞ்சாலையும், தெற்கில் இந்து மகா சமுத்திரமும், கிழக்கில் கூட்டபுளி என்னும் மீன்பிடி கிராமமும் மற்றும் மேற்கே பிராந்தநேரி என்னும் சிறு நதியும் அமைந்துள்ளது.  

இது கன்னியாகுமரி-தூத்துக்குடி நெடுஞ்சாலையில் கன்னியாகுமரியிலிருந்து சுமார் 15 கி.மீ. தொலைவில் அமைந்துள்ளது. இது கூடன்குளம் அணுமின்நிலையத்தின் மிக அருகாமையில் இந்து மகா சமுத்திரத்தின் கடற்கரை ஓரம் அமைந்துள்ளது.  

## தொழில்கள்
பெரும்பாலான மக்கள் விவசாய முக்கிய தொழிலாக கொண்டுள்ளனர். முக்கிய பயிர்களாக பிச்சி, மல்லி பூக்கள் பயிர்களாக பயிரிடப்படுகின்றன. தென்னை, வாழை, கீரை, நெல், கிழங்குகள் போன்றவையும் பயிரிடப்படுகின்றனர்.  

## விளையாட்டு
தமிழ்நாடு கபடி அணியில் இடம்பெற்றுள்ள விஜின் என்பவர் இவ்வூரை சார்ந்தவர் என்பது குறிப்பிடத்தக்கது.  

## கல்வி
இவ்வூரில் ஒரு மேல்நிலைப்பள்ளியும், ஒரு நடுநிலைப்பள்ளியும், இரு மழலையர் பள்ளிகளும் செயல்பட்டுவருகின்றன. இங்கு வாழும் இளந் தலைமுறையினர் அனைவரும் கல்வியறிவு பெற்றவர்களாகவே உள்ளனர். இங்குள்ள பெரும்பாலானோர் பொறியியல், பல்தொழில்நுட்பம், கலை மற்றும் அறிவியல் கல்லூரிகளில் படித்து மற்றும் அந்தந்த துறைகளில் பணிபுரிந்து வருகின்றனர். இங்குள்ள மக்கள் சிலர் சுயதொழில் புரிவோராகவும் இன்னும் சிலர் தொழில் அதிபர்களாகவும் உள்ளனர். பீடி சுற்றும் தொழில் இங்குள்ள பெரும்பான்மையான மக்களின் தொழிலாக உள்ளது. இங்கு இந்து மேல்நிலைப்பள்ளி என்ற பள்ளி உள்ளது. இது 1964-ம் ஆண்டு பிச்சை நாடார் என்பவரால் ஆரம்பிக்கப்பட்டது.  

## தொழில்
விவசாயம் இவ்வூர் மக்களின் பிரதான தொழிலாக உள்ளது. ஊரில் பெரும்பான்மையானோர் சொந்தமாக விவசாய நிலம் வைத்துள்ளனர்.விவசாயம் மூலமாக பிச்சி பூக்கள், தென்னை, வாழை, கீரை முதலியன விளைவிக்கப்படுகின்றன. மீன் இப்பகுதி மக்களின் அன்றாட உணவாக உள்ளது.  

## வழிபாட்டு தலங்கள்
### இந்து சமயம்
1. முத்தாரம்மன் கோவில்
1. இசக்கியம்மன் கோவில்
1. சுடலைமாடன் கோவில்
1. பெருமாள் சுவாமி கோவில்
1. மன்னராஜா சுவாமி கோவில்

### கிறிஸ்தவ சமயம்
1. சி.எஸ்.ஐ தேவாலயம்
1. உபகார மாதா கத்தோலிக்க ஆலயம்

## நீர்நிலைகள்
1. தெப்பக்குளம்
1. கொல்லன் சாத்தநேரிகுளம்
# அபிதா



**அபிதா** ஒரு இந்தியத் திரைப்பட நடிகை ஆவார். இவர் கேரளத்தை பூர்வீகமாக கொண்டவர் ஆவார். இவர் தமிழ்த் திரைப்படங்களிலும் தமிழ் தொலைக்காட்சித் தொடர்களிலும் நடித்து வருகிறார். விக்ரம் நடித்த சேது திரைப்படத்தில் முக்கிய கதாப்பாத்திரத்தில் நடித்ததன் மூலமாகவும், சன் தொலைக்காட்சியில் 2007 முதல் 2013 வரை ஒளிபரப்பான 'திருமதி செல்வம்' நெடுந்தொடரின் *அர்ச்சனா* கதாப்பாத்திரத்தின் மூலமாகவும் புகழ்பெற்றார்.  

## நடித்த திரைப்படங்கள்
| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 1997 | *எட்டுப்பட்டி ராசா* | தமிழ் |  |  |
| 1998 | *கோல்மால்* | ரேஷ்மா | தமிழ் |  |
| 1999 | *தேவதாசி* | மலையாளம் |  |  |
| *சேது* | அபிதக்குசலாம்பாள் (அபிதா) | தமிழ் | பரிந்துரைக்கப்பட்டது - சிறந்த நடிகைக்கான பிலிம்பேர் விருது - தமிழ் |  |
| 2001 | *சீறிவரும் காளை* | காமாட்சி | தமிழ் |  |
| *பூவே பெண் பூவே* | தமிழ் |  |  |  |
| 2004 | *அரசாட்சி* | தமிழ் |  |  |
| *Aagodella Olledakke* | கன்னடம் |  |  |  |
| 2005 | *உணர்ச்சிகள்* | தமிழ் |  |  |
| 2006 | *சுயேட்சை எம். எல். ஏ.* | தமிழ் |  |  |
| 2007 | *நம்நாடு* | தமிழ் |  |  |

## தொலைக்காட்சித் தொடர்கள்
| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2005–2006 | *ராஜ ராஜேஸ்வரி* | ராஜீ | தமிழ் |  |
| 2007–2013 | *திருமதி செல்வம்* | அர்ச்சனா | தமிழ் |  |
| 2008–2010 | *தங்கமான புருசன்* | ராசி | தமிழ் |  |
| 2009 | *சிம்ரன் திரை* | சாலினி | தமிழ் |  |
| 2013–2014 | *பொன்னூஞ்சல்* | நந்தினி | தமிழ் | } |
# மிதிவெடிகள் தடைக்கான பன்னாட்டு இயக்கம்

**மிதிவெடிகள் தடைக்கான பன்னாட்டு இயக்கம்** அல்லது **கண்ணிவெடிகள் தடைக்கான பன்னாட்டு இயக்கம்** (*International Campaign to Ban Landmines* **ICBL**) தனிநபரெதிர்ப்பு மிதிவெடிகளையும் கொத்துக் குண்டுகளையும் இல்லாத உலகிற்காகவும் இவ்வெடிகளால் பாதிக்கப்பட்டவர்களின் உரிமைகள் காக்கப்படவும் அவர்களுக்கு முழுமையான வாழ்வு அமையவும் பாடுபடும் அரசு சார்பற்ற அமைப்புகளின் கூட்டணியாகும்.  

1992ஆம் ஆண்டில் ஒருபோன்ற மனித உரிமைகள் கண்காணிப்பகம், பன்னாட்டு மெடிகோ, பன்னாட்டு மாற்றுத் திறனாளர் அமைப்பு, மனித உரிமைகளுக்கான மருத்துவர்கள், அமெரிக்க முன்னாள் வியத்நாம் வீரர்கள் சங்கம், மிதிவெடி பரிந்துரைக் குழு உள்ளிட்ட ஆறு அமைப்புகள் தங்கள் பொதுவான இலக்குகளை எட்ட ஒருங்கிணைந்து செயல்பட உடன்பட்டன. அப்போது உருவான இக்கூட்டணி வளர்ந்து 100 நாடுகளில் செயல் உறுப்பினர்களைக் கொண்டுள்ளது; பெண்கள், குழந்தைகள், முன்னாள் வீரர்கள், சமயக் குழுக்கள், சுற்றுச்சூழலாளர்கள், மனித உரிமையாளர்கள், ஆயுதக் கட்டுப்பாட்டாளர்கள், அமைதி மற்றும் முன்னேற்றம் குறித்து குவியப்படுத்திய குழுக்களாக இவர்கள் இயங்குகின்றனர். குறிப்பிடதக்கதோர் ஆதரவாளராக டயானா, வேல்ஸ் இளவரசி இருந்தார்.  

மிதிவெடி தடுப்பு உடன்பாட்டை (ஒட்டாவா உடன்படிக்கை) உருவாக்குவதில் மேற்கொண்ட முயற்சிகளுக்காக 1997ஆம் ஆண்டில் இந்த அமைப்பிற்கும் இதன் நிறுவன ஒருங்கிணைப்பாளரான, ஜோடி வில்லியம்சிற்கும் இணையாக அமைதிக்கான நோபல் பரிசு வழங்கப்பட்டது. ஒட்டாவா உடன்படிக்கையின்படி கண்ணிவெடிகளின் பயன்பாடு, தயாரிப்பு, சேமிப்பு, மாற்றுகை தடை செய்யப்படுகின்றது. இந்த உடன்பாடு கண்டமை இந்த இயக்கத்தின் மிகப்பெரும் வெற்றியாக கருதப்படுகின்றது.  

## மேற்சான்றுகள்

1. UN Mine ban treaty text : http://www.un.org/Depts/mine/UNDocs/ban_trty.htm
# சீதாமர்கி கோயில்


**சீதாமர்கி கோயில்** பீகார் மாநிலத்திலுள்ள சீதாமர்கி மாவட்டத்தில் உள்ளது.  

## அமைவிடம்
உத்திரப்பிரதேச மாநிலத்தில் அலகாபாத்துக்கும் வாரணாசிக்கும் இடையேயுள்ள சீதாமர்கி என்னுமிடத்தில் சீதைக்கான கோயில் உள்ளது. இந்த இடம் சீதை பிறந்த இடமாகவும் கருதப்படுகிறது.  

## கதை
வால்மீகி ஆசிரமத்தில் லவன், குசன் வளரும்போது, இராமர் அனுப்பிய அசுவமேத யாகக் குதிரை இவ்விடத்திற்கு வந்ததாகவும், அது இராமர்க்குரியது எனத் தெரியாமல் லவன், குசன் அதனைக் கட்டிவைத்ததாகவும், அதனை விடுவிக்க ராமர் வந்ததாகவும், அப்போது இராமருக்கும் லவன், குசன் ஆகியோருக்கும் இடையே சண்டை நடந்ததாகவும், அப்போது சீதை வெளியே வந்து இராமரிடம் பிள்ளைகளைப் பற்றிக் கூறிவிட்டு, பிள்ளைகளை ராமரிடம் ஒப்படைத்துவிட்டு பூமிக்குள் சென்றதாகவும் வாய்மொழியாக ஒரு கதையை அங்கு கூறுகின்றனர். இந்த இடம் சீதாமடி எனப்படுகிறது.  

## கலை
அழகான மரங்கள் சூழ்ந்திருக்க சுற்றிலும் நீர்நிலையோடு அமைந்துள்ள இக்கோயிலின் வளாகத்தில் சீதையின் கதையைக் கூறும் பல சிற்பங்களும் ஓவியங்களும் மிகவும் நேர்த்தியாக கலையம்சத்தோடு அமைக்கப்பட்டுள்ளன.
# தாத்தா

**தாத்தா** (*grandfather*) என்பது உறவுமுறையைக் குறிக்கும் பெயர்ச்சொல்லாகும். தாய் மற்றும் தந்தையின் தந்தை தாத்தா என்ற உறவுமுறை பெயரால் அழைக்கப்படுகிறார்.  

தென்னிலங்கை முசுலிம்களிடையே **தாத்தா** என்ற சொல் தமக்கையைக் குறிக்கப் பயன்படுத்தப்படுகிறது. இதில் முதலாவது **தா** எழுத்து வந்தான் என்பதில் வரும் *தா* போன்று மொழியப்படுகிறது.  

## கூட்டுக்குடும்பத்தில்
கூட்டுக்குடும்ப வாழ்க்கை முறையில் குடும்பத்தின் தலைவனாக பொதுவாக தாத்தாவே செயல்படுகிறார். கூட்டுக்குடும்ப வாழ்க்கை அரிதாகிவிட்ட இக்காலத்தில் தாத்தாவின் முக்கியத்துவம் மறக்கப்பட்டுவிட்டது. தாத்தா என்பவர் குடும்பத்தில் மிக முக்கியமான நபராக திகழ்கிறார்.  

## வேறு மொழிகளில்
சிங்கள மொழியில் தாத்தா (*තාත්තා*) என்பது தந்தையைக் குறிக்கும்.  

## தமிழ்த் தாத்தா
பேராசிரியர் உ.வே. சாமிநாதன் (உ.வே.சா.) தமிழ்த் தாத்தா என்று அன்புடன் அழைக்கப்படுகிறார்.  

## மேற்கோள்
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஏ

**ஐ.ஆர்.என்.எஸ்.எஸ்-1ஏ** (IRNSS-1A) என்பது இந்திய பிராந்திய ஊடுருவும் துணைக்கோள்கள் வரிசையில் முதலாவது செயற்கைக்கோள் ஆகும். இதுபோல் இவ்வரிசையில் மொத்தம் ஏழு செயற்கைக்கோள்களை புவிநிலைச் சுற்றுப்பாதையில் நிலை நிறுத்த இந்திய விண்வெளி ஆய்வு மையம் திட்டமிட்டுள்ளது.  

## உருவாக்கம்
இச்செயற்கைக்கோளை இந்திய விண்வெளி ஆய்வு மையம் 125 கோடி இந்திய ரூபாய் மதிப்பில் உருவாக்கியது. இசஞ்சுட்டும் அமைப்பில் தன்னிறைவு அடையும் பொருட்டு இச்செயற்கைக்கோள் உருவாக்கப்பட்டது.  

## ஏவுதல்
ஆந்திர பிரதேசம் மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள ஏவுதளத்திலிருந்து 1 சூலை 2013 ஆம் ஆண்டு விண்ணில் செலுத்தப்பட்டு வெற்றிகரமாக புவி வட்டப்பாதையில் நிலை நிறுத்தப்பட்டது. இச்செயற்கைக்கோள் முதலில் 26 சூன் 2013 அன்று ஏவத் திட்டமிடப்பட்டு தொழில்நுட்பக் கோளாறு காரணமாய் தாமதமாகியது.  
## இதையும் பார்க்கவும்
- இஸ்ரோவின் எதிர்காலத் திட்டங்கள்
- ஐ.ஆர்.என்.எஸ்.எஸ்-1பி
- ஐ.ஆர்.என்.எஸ்.எஸ்-1சி
- ஐ.ஆர்.என்.எஸ்.எஸ்-1டி
- ஐ.ஆர்.என்.எஸ்.எஸ்-1இ
- ஐ.ஆர்.என்.எஸ்.எஸ்-1எஃப்
- ஐ.ஆர்.என்.எஸ்.எஸ்-1ஜி
# பெர்ட்ராண்ட் பிக்கார்டு



/HB-SIB விமானம்]]  

**பெர்ட்ராண்ட் பிக்கார்டு** (Bertrand Piccard) (பிறப்பு: 1 மார்ச் 1958) சுவிட்சர்லாந்து நாட்டு மனநல மருத்துவரும் மற்றும் வான் கப்பல் (Hot air balloon) ஆராய்ச்சியாளரும் ஆவார். 1 மார்ச் 1999ஆம் ஆண்டில், பிரியன் ஜோன்ஸ் என்ற வானோடியுடன், வெப்பக் காற்று பலூனில் (Hot air balloon) (வான் கப்பல்) உலகை வலம் வந்தவர்.  

சுவிட்சர்லாந்து, லூசன்னா நகரில் பிறந்தவர். இவரது தாத்தா அகஸ்டி பிக்கார்ட் வான் கப்பலை ஓட்டும் கலையில் நிபுனர். இவரது தந்தை ஜாக்கியுஸ் பிக்கார்ட் ஆழ்கடல் ஆராய்ச்சியாளர்.. சோலார் இம்பல்ஸ் எனும் நிறுவனத்தின் தலைவர் மற்றும் விமானி ஆவார்.  

விமானியானா ஆண்ட்ரே போர்ஸ்பெர்க் உடன் இணைந்து, 13 ஆண்டு கால ஆய்வு முடிவில் எவ்வித எரிபொருள் இல்லாமல் சூரிய ஆற்றலால் மட்டுமே இயங்கும் சோலார் இம்பல்சு-2 விமானத்தை வடிவமைத்துள்ளார்.  

9 மார்ச் 2015 முதல் இவ்விமானத்தை ஆண்ட்ரே போர்ஸ்பெர்க்கும் தாமும் மாற்றி மாற்றி ஓட்டி, உலகை வலம் வர, அபுதாபியிலிருந்து புறப்பட்டு, மஸ்கட், அகமதாபாத், வாரணாசி, மியான்மர், சீனா,வட அமெரிக்கா, வடஆப்பிரிக்கா அல்லது தெற்கு ஐரோப்பா நாடுகளை, அரபுக் கடல், பசிபிக் பெருங்கடல் மற்றும் அட்லாண்டிக் பெருங்கடல் மேல் பறந்து கடந்து மீண்டும் அபுதாபியில் தரையிறங்க உள்ளனர்.  

## இதனையும் காண்க
- சோலார் இம்பல்சு-2
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1சி

**ஐ.ஆர்.என்.எஸ்.எஸ்-1சி** (IRNSS-1C) என்பது இந்திய பிராந்திய ஊடுருவும் துணைக்கோள்கள் வரிசையில் மூன்றாவது செயற்கைக்கோள் ஆகும். இதுபோல் இவ்வரிசையில் மொத்தம் ஏழு செயற்கைக்கோள்களை புவிநிலைச் சுற்றுப்பாதையில் நிலை நிறுத்த இந்திய விண்வெளி ஆய்வு மையம் திட்டமிட்டுள்ளது.  

## உருவாக்கம்
இச்செயற்கைக்கோளை இந்திய விண்வெளி ஆய்வு மையம் உருவாக்கியது. இடஞ்சுட்டும் அமைப்பில் தன்னிறைவு அடையும் பொருட்டு இச்செயற்கைக்கோள் உருவாக்கப்பட்டது.  

## ஏவுதல்
ஆந்திர பிரதேசம் மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள ஏவுதளத்திலிருந்து 15 அக்டோபர் 2014 ஆம் ஆண்டு விண்ணில் செலுத்தப்பட்டு வெற்றிகரமாக புவி வட்டப்பாதையில் நிலை நிறுத்தப்பட்டது.  

## இதையும் பார்க்கவும்
- ஐ.ஆர்.என்.எஸ்.எஸ்-1ஏ
- ஐ.ஆர்.என்.எஸ்.எஸ்-1பி
- ஐஆர்என்எஸ்எஸ் 1-டி
- ஐ.ஆர்.என்.எஸ்.எஸ்-1இ
- ஐ.ஆர்.என்.எஸ்.எஸ்-1எஃப்
- ஐ.ஆர்.என்.எஸ்.எஸ்-1ஜி
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1இ

**ஐ. ஆர். என். எஸ். எஸ். - 1இ** (IRNSS-1E) என்பது மொத்தம் ஏழு செயற்கைக்கோள்களைக் கொண்ட இந்தியப் பகுதிக்கான இடஞ்சுட்டி செயற்கைக்கோள் அமைப்பின் ஐந்தாவது செயற்கைக்கோள் ஆகும். இச்செயற்கைக்கோள் 1425 கிலோகிராம் மேலேற்றல் எடை கொண்டது.  

## ஏவுதல்
ஆந்திர பிரதேச மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள சதீஸ் தவான் விண்வெளி மையத்தின் இரண்டாம் ஏவுதளத்திலிருந்து 20 சனவரி 2016 ஆம் ஆண்டு, இ.சீ.நே. 09:31 மணிக்கு, பி. எஸ். எல். வி. - சி31 ஏவுகலத்தின் மூலம் விண்ணில் செலுத்தப்பட்டு வெற்றிகரமாக துணை புவியிணக்க இடமாற்று சுற்றுப்பாதையில் நிலை நிறுத்தப்பட்டது. பின்னர், செயற்கைக்கோளிலுள்ள திரவ புவிச்சேய்மைநிலை இயக்கியின் உதவியுடன் புவியிணக்கச் சுற்றுப்பாதைக்கு உயர்த்தப்பட்டு நிலை நிறுத்தப்பட்டது.  

## இதையும் பார்க்கவும்
- ஐ.ஆர்.என்.எஸ்.எஸ்-1ஏ
- ஐ.ஆர்.என்.எஸ்.எஸ்-1பி
- ஐ.ஆர்.என்.எஸ்.எஸ்-1சி
- ஐ.ஆர்.என்.எஸ்.எஸ்-1டி
- ஐ.ஆர்.என்.எஸ்.எஸ்-1எஃப்
- ஐ.ஆர்.என்.எஸ்.எஸ்-1ஜி
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1எஃப்

**ஐ.ஆர்.என்.எஸ்.எஸ்-1எஃப்** (IRNSS-1F) என்பது இந்திய பிராந்திய ஊடுருவும் துணைக்கோள்கள் வரிசையில் ஐந்தாவது செயற்கைக்கோள் ஆகும். இதுபோல் இவ்வரிசையில் மொத்தம் ஏழு செயற்கைக்கோள்களை புவிநிலைச் சுற்றுப்பாதையில் நிலை நிறுத்த இந்திய விண்வெளி ஆய்வு மையம் திட்டமிட்டுள்ளது. இச்செயற்கைக்கோள் 2016 ஆம் ஆண்டு ஏவத்திட்டமிடப்பட்டுள்ளது.  

## ஏவுதல்

## இதையும் பார்க்கவும்
- ஐ.ஆர்.என்.எஸ்.எஸ்-1ஏ
- ஐ.ஆர்.என்.எஸ்.எஸ்-1பி
- ஐ.ஆர்.என்.எஸ்.எஸ்-1சி
- ஐ.ஆர்.என்.எஸ்.எஸ்-1டி
- ஐ.ஆர்.என்.எஸ்.எஸ்-1இ
- ஐ.ஆர்.என்.எஸ்.எஸ்-1ஜி
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஜி

**ஐ. ஆர். என். எஸ். எஸ். - 1ஜி** (IRNSS-1G) என்பது மொத்தம் ஏழு செயற்கைக்கோள்களைக் கொண்ட இந்தியப் பகுதிக்கான இடஞ்சுட்டி செயற்கைக்கோள் அமைப்பின் ஏழாவது மற்றும் கடைசி செயற்கைக்கோள் ஆகும். இச்செயற்கைக்கோள் 1425 கிலோகிராம் மேலேற்றல் எடை கொண்டது.  

## ஏவுதல்
ஆந்திர பிரதேச மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள சதீஸ் தவான் விண்வெளி மையத்தின் முதலாம் ஏவுதளத்திலிருந்து 28 ஏப்ரல் 2016 ஆம் ஆண்டு, இ.சீ.நே. 12:50 மணிக்கு, பி. எஸ். எல். வி. - சி33 ஏவுகலத்தின் மூலம் விண்ணில் செலுத்தப்பட்டு வெற்றிகரமாக துணை புவியிணக்க இடமாற்று சுற்றுப்பாதையில் நிலை நிறுத்தப்பட்டது. வரும் நாட்களில், செயற்கைக்கோளிலுள்ள திரவ புவிச்சேய்மைநிலை இயக்கியின் உதவியுடன் புவியிணக்கச் சுற்றுப்பாதைக்கு உயர்த்தப்பட்டு நிலை நிறுத்தப்படும்.  

## இதையும் பார்க்கவும்
- ஐ.ஆர்.என்.எஸ்.எஸ்-1ஏ
- ஐ.ஆர்.என்.எஸ்.எஸ்-1பி
- ஐ.ஆர்.என்.எஸ்.எஸ்-1சி
- ஐ.ஆர்.என்.எஸ்.எஸ்-1டி
- ஐ.ஆர்.என்.எஸ்.எஸ்-1இ
- ஐ.ஆர்.என்.எஸ்.எஸ்-1எஃப்
# மைசூர் ஸ்டேட் வங்கி


***மைசூர் ஸ்டேட் வங்கி*** (ஆங்கிலம்:State Bank of Mysore) அல்லது **ஸ்டேட் பாங்க் ஆஃப் மைசூர்** என்பது இந்தியாவின் தேசியமயமாக்கப்பட்ட 26 வங்கிகளில் ஒன்றாகும். இது, இந்தியாவின் மிகப்பெரிய மற்றும் மிகமுக்கியமான வங்கியான பாரத ஸ்டேட் வங்கியின் துணை வங்கியாகும். இவ்வங்கி பெங்களூருவைத் தலைமையிடமாகக் கொண்டு செயல்பட்டு வருகிறது.  
## ஒன்றிணைப்பு
2016 ஆம் ஆண்டில், மைசூர் ஸ்டேட் வங்கி உள்ளிட்ட ஐந்து பொதுத்துறை வங்கிகளான பிகானீர் மற்றும் ஜெய்ப்பூர் ஸ்டேட் வங்கி, ஐதராபாத் ஸ்டேட் வங்கி, பாட்டியாலா ஸ்டேட் வங்கி, ஸ்டேட் பேங்க் ஆஃப் திருவிதாங்கூர், மைசூர் ஸ்டேட் வங்கி ஆகிய வங்கிகள், பாரத ஸ்டேட் வங்கியுடன் ஒன்றிணைக்க திட்டமிடப்பட்டது, இதற்கு இந்திய அரசு 2017 பிப்ரவரி 15 ஆம் தேதி ஒப்புதல் அளித்தது. இறுதியாக 2017 மார்ச் 31 அன்று பாரத ஸ்டேட் வங்கியுடன் இணைக்கப்பட்டன.
# ஆண்ட்ரே போர்ஸ்பெர்க்


/HB-SIB விமானம்]]  

**ஆண்ட்ரே போர்ஸ்பெர்க்** (André Borschberg), சுவிட்சர்லாந்து நாட்டு வணிகரும் இராணுவ ஜெட் விமானியும் ஆவார். பெர்ட்ராண்ட் பிக்கார்டை தலைவராகக் கொண்ட சோலார் இம்பல்ஸ் திட்ட நிறுவனத்தின் இணை நிறுவனர் மற்றும் தலைமை நிர்வாக இயக்குநர் ஆவார்.  

7 சூலை 2010ஆம் ஆண்டில், சூரிய ஆற்றல் மூலம் இயங்கும் **சோலார் இம்பல்ஸ்** விமானத்தை, நீண்ட தொலைவிலும் அதிக உயரத்திலும், இரவிலும் பகலிலும் 26 மணி நேரம் வரை பறந்து காட்டி சாதனை படைத்தவர்.  

**சோலார் இம்பல்ஸ்-1** எனும் சூரிய ஆற்றல் விமானத்தை மூன்று முறை இயக்கிக் காட்டியதன் மூலம், பன்னாட்டு விமான அமைப்பு, இவருக்கு எட்டு விருதுகள் வழங்கி சிறப்பு செய்தது.  

## சோலார் இம்பல்ஸ்-2
9 மார்ச் 2015 முதல் சோலார் இம்பல்சு-2 விமானத்தை பெர்ட்ராண்ட் பிக்கார்டுடன் தாமும், மாறி மாறி ஓட்டிக் கொண்டு, உலகை வலம் வர, அபுதாபியிலிருந்து புறப்பட்டு, மஸ்கட், அகமதாபாத், வாரணாசி, மியான்மர், சீனா,வட அமெரிக்கா, வடஆப்பிரிக்கா அல்லது தெற்கு ஐரோப்பா நாடுகளை, அரபுக் கடல், பசிபிக் பெருங்கடல் மற்றும் அட்லாண்டிக் பெருங்கடல் மேல் பறந்து கடந்து மீண்டும் அபுதாபியில் தரையிறங்க உள்ளனர்.
# மாஸ்டர்ஸ் சன்



**மாஸ்டர்ஸ் சன்** இது ஒரு தென் கொரியா நாட்டு தொலைக்காட்சி தொடர் ஆகும். இந்த தொடரை ஜின் ஃயுக் என்பவர் இயக்கியுள்ளார். இந்த தொடரில் கோங் ஹ்யோ-ஜின், சோ ஜி-சுப், எஸ்சிஓ இன்-குக், கிம் யூ-ரி உள்ளிட்ட பலர் நடித்துள்ளார்கள்.  

இந்த தொடர் ஆகஸ்ட் 7, 2013ஆம் ஆண்டு முதல் அக்டோபர் 3, 2013ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமை இரவு 21:55 மணிக்கு ஒளிபரப்பாகி 17 அத்தியாயங்களுடன் நிறைவடைந்தது.  

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 23 மார்ச் 2015ஆம் ஆண்டு முதல் 1 மே 2015ஆம் ஆண்டு வரை திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பானது.  

## நடிகர்கள்
- கோங் ஹ்யோ-ஜின்
- சோ ஜி-சுப்
- எஸ்சிஓ இன்-குக்
- கிம் யூ-ரி
# சென்னகேசவப் பெருமாள் கோயில்



**சென்னகேசவப் பெருமாள் கோயில்** (Chennakesava Perumal Temple) சென்னை நகரம் உருவாகிக் கொண்டிருந்த காலகட்டத்தில் கட்டபட்டது.. சென்னகேசவப் பெருமாள் கோயில், தேவராஜ முதலியார் தெரு, சௌகார்பேட்டை, சென்னையில் அமைந்துள்ளது. பிரித்தானிய கிழக்கிந்திய நிறுவனம் வழங்கிய நிதி உதவியுடன் கட்டப்பட்ட கோயில்களில் இதுவும் ஒன்று. முன்னர் செயின்ட் ஜார்ஜ் கோட்டையில் இரண்டு கோயில்கள் இருந்தன. அவற்றை ஆங்கிலேயர்கள் அப்புறப்படுத்தி சர்ச் கட்ட முயன்றபோது துவிபாஷியான மணலி ராமகிருஷ்ண முதலியார் அந்த கோவில்களை அழிக்க விடாமல் இந்த இடத்தில் பாரிமுனை பூக்கடை அருகே மீண்டும் நிர்மாணித்தார். ஸ்ரீசென்ன கேசவப்பெருமாள் கோயில் மற்றும் ஸ்ரீ சென்னமல்லீசுவரர் கோவில் இரண்டு கோவில்கள் இங்கே அமைந்து சென்னை என்ற பெயர் வரக் காரணமானது.  
## அமைவிடம்
கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°05'18.2"N, 80°16'50.0"E (அதாவது, 13.088381°N, 80.280546°E) ஆகும்.  

## வரலாறு

இக்கோயிலின் மூலவரான சென்னகேசவப் பெருமாளின் பெயரில், இந்நகரத்திற்கு சென்னப் பட்டிணம் என்று பெயர் வந்தது.  

சென்னகேசவப் பெருமாள் கோயில் முதலில் 1646ஆம் ஆண்டில் கட்டப்பட்டது.  

தற்போதைய மெட்ராஸ் உயர்நீதிமன்றம் இருக்கும் வளாகத்தில் இருந்த சென்னகேசவப் பெருமாள் கோயில் மற்றும் சென்னமல்லீசுவரர் கோயில் , பிரித்தானிய கிழக்கிந்திய நிறுவனம் தங்களது வணிக வசதிக்காக 1757ஆம் ஆண்டில் இடித்த போது, பொதுமக்கள் ஆவேசமடைந்தனர். பின்னர் கம்பேனி நிறுவனத்தார், மணலி முத்துகிருஷ்ண முதலியாருக்கு இடமும் பொருளும் கொடுத்து, 1762ஆம் ஆண்டில் தற்போது உள்ள இடத்தில் சென்னகேசவப் பெருமாள் கோயிலும். சென்னமல்லீசுவரர் கோயிலும் அடுத்தடுத்து மீண்டும் கட்டப்பட்டன. இந்த இரண்டு கோயில்களையும் இணைத்து **பட்டணம் கோவில்** என்று அப்பகுதி மக்கள் அழைக்கிறனர்.  

## அடிக்குறிப்புகள்
# புனித ஆரோக்கியநாதர்



**புனித ஆரோக்கியநாதர்** அல்லது **புனித ரோச்** அல்லது **புனித ராக்** ( 1348 – 15/16 ஆகஸ்ட் 1376/79 (மரபுப்படி 1295 &ndash; 16 ஆகஸ்ட் 1327) என்பவர் ஒரு கிறித்தவப் புனிதர் ஆவார். இவரின் விழா நாள் 16 ஆகஸ்ட் ஆகும். ஆங்கிலத்தில் இவரை **ராக்** என்றும் கிளாஸ்கோ, இசுக்கொட்லாந்தில் **ரோலோக்ஸ்** என்றும் அழைப்பர். இவர் குறிப்பாக கறுப்புச் சாவுக்கு எதிராகப்பாதுகாவல் அளிப்பவராக நம்பப்படுகின்றார். மேலும் இவர் நாய்களுக்கும், தவறாகக்குற்றம் சாட்டப்பட்டோருக்கும் பாதுகாவலராவார்.  

## வாழ்க்கைச் சுருக்கம்


இவர் மஜோர்க்கா பேரரசின் மொன்ட் பெலியரில் சுமார் 1295இல் பிறந்திருக்கக்கூடும். இவரின் தந்தை அந்த நகரின் ஆளுனராவார். இவரின் பிறப்பின்போது இவரின் மார்பில் ஒரு சிலுவை வடிவில் சிவப்பு நிற மச்சம் இருந்ததாக நம்பப்படுகின்றது. இவரின் இருபதாம் அகவைக்குள் இவரின் பெற்றோர் இருவரும் இறந்தனர். இவரின் தந்தை, தாம் இறப்பதற்கு முன், இவரை நகரின் ஆளுனராக்கினார். ஆயினும் தந்தையின் இறப்புக்குப்பின்பு தன் சொத்துக்களை விற்று ஏழைகளுக்கு அளித்தார். தனது ஆளுனர் பதவியினை தன் மாமாவுக்கு அளித்துவிட்டு இத்தாலிக்கு திருப்பயணம் மேற்கொண்டார். அச்சமையம் இத்தாலி கறுப்புச் சாவினால் பாதிக்கப்பட்டிருந்தது. அங்கே பாதிக்கப்பட்ட நோயாளிகளுக்கு இவர் பணிபுரிந்தார். பலரை அச்சமயத்தில் சிலுவை அடையாளம் வரைந்து குணமாக்கினார் என்பர். இத்தாலியினை சுற்றியுள்ள பல ஊர்களில் இவர் சேவை செய்தார்.  

பியாசென்சா என்னும் ஊரில் பணியாற்றியபோது இவருக்கு அந்த நோய் பிடித்தது. இதனால் இவர் ஊருக்கு வெளியே காட்டில் வனவாசியாக வாழ்ந்தார். ஒரு புதுமையால் இவரின் வசிப்பிடத்தை அறிந்த காத்ஹார்ட் என்பவர் இவருக்கு உதவினார். நலமடைந்தப்பின்னர், தன் சொந்த ஊர் திரும்பினார். அங்கே தாம் யார் என வெளிப்படுத்தாததால் அவரை ஒற்றர் என தவறாகக் கருதிய அவரின் மாமா இவரை சிறையிலடைத்தார். அச்சிறையிலேயே ஐந்தாண்டுகளுக்குப்பின்னர் இவர் இறந்தார். இவரின் மார்பில் இருந்த மச்சமும், இவரிடம் இருந்த ஒரு ஆவணமும் இவரை நகர மக்களுக்கு அடையாளம் காட்டியது. இவரின் அடக்கச்சடங்கு பொதுநிகழ்வாக நடத்தப்பட்டது. இவரின் இறப்புக்குப்பின்பு பல புதுமைகள் இவரின் பெயரால் நிகழ்ந்தன என்பர்.  

1414இல் காண்ஸ்தான்சு பொதுச்சங்கம் கூடியபோது கொள்ளைநோய் அந்த நகரினை தாக்கியது. அதனால் அச்சங்கத்தினர் மக்கள் அனைவரும் இவரை நோக்கி மன்றாடப்பணித்தனர். இதனால் விரைவாக நோய் நீங்கியது என்பர். 1485இல் இவரின் மீப்பொருட்கள் வெனிசு நகருக்கு கொணரப்பட்டது. அங்கேயே அவை இன்றளவும் உள்ளது.  

இவர் பொதுவாக பிரான்சிஸ்கன் மூன்றாம் சபையின் உறுப்பினர் எனக்கருதப்பட்டாலும், அதனை நிருவ எவ்வகைச்சான்றும் இல்லை. உரோமை புனிதர்கள் பட்டியலில் இவரின் பெயர் திருத்தந்தை பதினான்காம் கிரகோரியால் சேர்க்கப்பட்டது. திருத்தந்தை எட்டாம் அர்பன் 16 ஆகஸ்டுக்கான திருப்புகழ்மாலையில் இவருக்குறியப்பகுதிக்கு அனுமதியளித்தார்.
# சீவகன்

**சீவகன்**, ஏமாங்கத நாட்டு மன்னர் சச்சந்தன் - ராணி விசயை இணையரின் மகன் ஆவார். கட்டியங்காரன் என்னும் அமைச்சன் சூழ்ச்சியால் மன்னன் சச்சந்தனைக் கொன்று, ஏமாங்கத நாட்டினைக் கைப்பற்றினான். குழந்தைப் பருவம் முதற்கொண்டு சீவகனைக் கந்துக்கடன் என்னும் வாணிகன் வளர்த்து வந்தான். பருவ வயதில், சீவகன் தன் ஆற்றலால் எட்டுப் பெண்களைத் திருமணம் செய்து கொள்கின்றான்.  

பின்னர் சீவகன் தன் தந்தை இழந்த நாட்டை கைப்பற்றுவதற்கு, தாயின் அறிவுரையோடு, மாமன் கோவிந்தனின் துணைக்கொண்டு, அமைச்சர் கட்டியங்காரனுடன் போரிட்டு ஏமாங்கத நாட்டை வென்றான். 30 ஆண்டுகள் நீதியுடன் ஆட்சி செய்த சீவகன், ஆட்சிப் பொறுப்பை மகனிடம் அளித்துவிட்டுத் துறவறம் பூண்டு, இறுதியில் வீடுபேறு அடைகிறான். அச்செய்திகளை விரிவாக விளக்கிக் கூறும் நூலே சீவக சிந்தாமணி ஆகும். சீவக சிந்தாமணி எழுதியவர் **திருத்தக்கதேவர்**.  

## ஏமாங்கத நாட்டு வளத்தினை ஆராய்க
# மின்னிரைச்சல்

.]]  
இலத்திரனியலில் **இரைச்சல்** (*noise*) அல்லது **மின்னிரைச்சல்** என்பது சீரற்ற (ஒழுங்கு முறை இல்லாத) மின்னோட்டம் ஆகும். மின்னோட்டம் இரைச்சலாய் இருக்கும் போது, அது தோற்றுவிக்கும் மின்னழுத்தமும், ஆற்றலும் இரைச்சல் நிறைந்தவையாய் இருக்கும். மின்னிரைச்சல்கள் பலவகைப்படும்: வெப்ப மின்னிரைச்சல் என்பது வெப்பத்தினால் வருவது; மற்றும், உதிரி மின்னிரைச்சல் என்பது இருமுனையம் போன்ற பொருள்களில் இருந்து வருவது.  

தொலைத் தொடர்புத் துறையில் இரைச்சல் என்பது ஒரு வேண்டாத ஒரு குறிப்பலையாகவே கருதப்படுகின்றது. ஆனால், ஒரு சில நேரங்களில் மின்னிரைச்சல் என்பது பயனுள்ளதான ஒன்றாக இருக்கும். எடுத்துக் காட்டாக, கணினித்துறையில் சீரற்ற எண்களை உருவாக்கவும், மின்னியல் துறையில் ஒழுங்கு முறையற்ற குறிப்பலைகளை உருவாக்கவும் மின்னிரைச்சல் என்ற கருத்து மிகவும் பயனுள்ளதாக இருக்கிறது.  

## மின்னிரைச்சல் வகைகள்
மின்னிரைச்சல் பல வகைப் படும்.  

### வெப்ப மின்னிரைச்சல்
மின்னிரைச்சல் வெப்ப மிகுதியினால் உண்டாகும். மின்னணுக்கள் ஒரு திசையை நோக்கி ஓடுவதை மின்னோட்டம் என்கிறோம். இந்த மின்னணுக்கள் எதிர்மின்னிகளாக இருந்தால், அவற்றின் ஓட்டம் வெப்ப மிகுதியினால் பெரிதும் தாக்கப்படும். அப்போது அவை ஒரே திசையில் ஓடுவதற்கு மாறாக வெவ்வேறு திசைகளை நோக்கி ஓடும். இவ்வாறு எதிர்மின்னிகள் வெவ்வேறு திசைகளை நோக்கி ஓடுவது மின்னிரைச்சலைத் தோற்றுவிக்கிறது. இந்த மின்னிரைச்சலை வெப்ப மின்னிரைச்சல் என அழைப்பர். இதை ஜான்சன் அல்லது ஜான்சன்-நைகிஸ்ட் இரைச்சல் என்றும் அழைப்பர்.  

இந்த இரைச்சல் மின்னழுத்தத்தைக் கீழ்க்கண்ட சமன்பாட்டால் சுருக்கமாகக் குறிக்கலாம்:  
:<math>  
v_{n} = \sqrt{ 4 k_\text{B} T R \Delta f }  
</math>  
இதில், <math> v_{n} </math> என்பது இரைச்சல் மின்னழுத்தம்; T வெப்பநிலை, R மின்தடை, <math>\Delta f </math> இரைச்சல் மின்னழுத்தத்தின் பட்டையகலம்,  
<math> k_\text{B} </math> போல்ட்சுமன் மாறிலி (Boltzmann constant) எண் ஆகும்.  
இரைச்சல் ஆற்றலை  
:<math>  
P = k_\text{B} \,T \Delta f  
</math>  
என்று எழுதலாம்.  

### உதிரி மின்னிரைச்சல்
இருமுனையம் போன்ற பொருளின் வழியாக மின்னோட்டம் பாயும் போது, அதில் ஓடும் எதிர் மின்னிகள் அனைத்தும் ஒரே நேரத்தில் இரு முனையத்தைக் கடந்து போவதில்லை. மாறாக, ஒரு சில முன்னும், மற்றும் சில பின்னுமாகக் கடந்து போகின்றன. இதனால், அங்கு நிகழும் மின்னோட்டம் குறைந்தும் நிறைந்தும் மாறித் தோன்றும். இவ்வாறான மின்னோட்டதினால் வரும் இரைச்சல் உதிரி மின்னிரைச்சல் எனப்படும்.  

மின்சுற்றில் <math>I</math> என்ற அளவு நேர் மின்னோட்டம் பாயும் போது தோன்றும் உதிரி மின்னோட்டத்தின் அளவைக் கீழ்க் கண்டவாறு குறிக்கலாம்:  
:<math>i_n = \sqrt{2 I q \Delta B} </math>  
இதில், <math>i_n</math> என்பது உதிரி மின்னோட்டத்தின் அளவு, <math>q</math> என்பது எதிர் மின்னியின் மின்னூட்டம், *&Delta;B* என்பது பட்டையகலம் ஆகும்.
# எட்ஜ் (உலாவி)


**மைக்ரோசாப்ட் எடஜ்** (ஆங்கிலம்: Microsoft Edge; சூட்சமபெயர்: இசுபார்டன்) என்பது மைக்ரோசாப்ட் உருவாக்கியயுள்ள இணைய உலாவி ஆகும். இது முதலில் விண்டோஸ் 10, விண்டோஸ் 10 மொபைல் மற்றும் எக்சுபாக்ஸ் ஒன்<nowiki/>க்காக வெளியிடப்பட்டது. 2017 இல் ஆண்ட்ராய்டு மற்றும் ஐஓஎஸ் இயங்குத்தளத்திற்கு வெளியிடப்பட்டது. 2019 இல் மேக்OS இற்கு வெளியிடப்பட்டது. முதலில் இது எட்ஜ்HTML இல் உருவாக்கபட்டு, விண்டோஸ் 10 க்குடன் சூலை 25, 2015 அன்று வெளியிடப்பட்டது. 2019 இல் மைக்ரோசாப்ட் எட்ஜ் கிரோமியத்தில் சீரமைக்கப்பட்து. இந்தப் பதிய எட்ஜ் பிலிங்க் மற்றும் V8 பொறியைப் பயன்படுத்துகிறது. மைக்ரோசாப்ட எட்ஜின் கிரோமியம் பதிப்பு சனவரி 15, 2020 அன்று பொதுப் பயனுக்காக வெளியிடப்பட்டது.  

## எட்ஜ்HTML பதிப்பு
விண்டோசு இயங்குதளத்தில் தற்போது பயன்பாட்டில் உள்ள இண்டர்நெட் எக்சுபுளோரர் உலாவிக்கு பதிலாக, மைக்ரோசாஃப்ட் நிறுவனத்தால் சனவரி 2015ஆம் ஆண்டு புதிதாக அறிமுகப்படுத்தப்பட்டுள்ள உலாவி எட்ஜ் ஆகும். இது தற்போது விண்டோஸ் 10 கணிணி, ஆண்ட்ராயிட், ஐஓஎஸ் கைபேசி ஆகியவற்றிற்குக் கிடைக்கிறது. இதன் மூலம் கடந்த இருபது ஆண்டுகளாகப் பயன்பாட்டில் இருந்து வரும் இண்டர்நெட் எக்சுபுளோரர் உலாவி கைவிடப்படுவதாக மைக்ரோசாஃப்ட் நிறுவனம் 2015 மார்ச் மாதம் அறிவித்துள்ளது.  

உலாவி நீட்சிகள் மார்ச் 2016 இல் சேர்கப்பட்டது. நீட்சிகள் மைக்ரேசாப்ட் கடையில் விற்கப்படுகிறது.
# டெல்பினசு


**டெல்பினசு** (Delphinus) என்பது வடக்கு வானத்தில் வானநடுவரைக்கு அருகில் உள்ள ஒரு விண்மீன் குழாம் ஆகும்.இது இலத்தீன் மொழியில் ஓங்கிலை குறிப்பது ஆகும். டெல்பினசு தொலெமி வரையருத்த 48 விண்மீன் குழாங்களில் ஒன்று, மேலும் உலகளாவிய வானியல் ஒன்றியம் வரையருத்த 88 விண்மீன் குழாங்களிலும் ஒன்று.இது அளவில் மிக சிறிய விண்மீன் குழாம் ஆகும்.அளவு அடிப்படையில் 49 வது இடத்தில் உள்ளது.  

டெல்பினசின் பிரகாசமான விண்மீன் தனித்துவமான நாண்மீன் (Asterism) ஆகும். இதனை சுற்றி அம்பு விண்மீன் குழாம், கும்ப விண்மீன் குழாம், கழுகு விண்மீன் குழாம் ஆகிய விண்மீன் குழாம்கள் உள்ளன.
# உயராட்சித் தலைவர்



**பெரிய பிரித்தானியவின் உயராட்சித் தலைவர்** என்பது ஐக்கிய இராச்சியத்தின் அரசுப்பணிப் பொறுப்புகளில் மிகவும் குறிக்கத்தக்க ஒன்றாகும். அரசு அலுவலர்களில் இரண்டாம் மிக உயரிய பதவி இதுவாகும். இப்பதவிக்கான நபரை பிரதமரின் ஆலோசனையின் பேரில் ஐக்கிய இராச்சியத்தின் அரசர் பணியமர்த்துவார். ஒன்றிணைப்புக்கு முன்னர் இங்கிலாந்து (வேல்ஸ் உட்பட) மற்றும் இசுக்கொட்லாந்துக்கு தனித்தனியாக உயராட்சித் தலைவர்கள் இருந்தனர்.  

இப்பதவியினை வகிப்போர் சட்டப்படி அமைச்சரவையின் உறுப்பினராவர். இவர்களுடைய மிகவும் குறிப்பான பணி நீதிமன்றங்களை திறம்படவும், சுதந்திரத்தோடும் செயல்படவைப்பதாகும். 2005க்கு முன் இப்பணி பிரபுக்கள் அவைத் தலைமையாகவும், நீதித்துறையின் தலைமையாகவும் இருந்தது. ஆயினும் 2005இல் செய்யப்பட்ட சீர்திருத்தங்களின்போது முறையே அவைத்தலைவர் மற்றும் தலைமை நீதிபதி ஆகியோருக்கு இவ்வதிகாரங்கள் கொடுக்கப்பட்டன.  

தற்போது இப்பதவியினை வகிப்பவர் டொமினிக் ராப் ஆவார்.
# கேரள மாணவர் ஒன்றியம்



**கேரள மாணவர் ஒன்றியம்** (ஆங்கிலம்: *Kerala Students Union*, ) என்பது இந்திய தேசிய காங்கிரசின் மாணவர் பிரிவான இந்திய தேசிய மாணவர் ஒன்றியத்தின் கேரள மாநிலக் கிளையாகும். இவ்வமைப்பு 1957 ஆம் அண்டு மே 30 இல் ஆலப்புழையில் தோற்றுவிக்கப்பட்டது.  

# விவரம்
கேரள மாணவர் ஒன்றியம் கேரள மாநிலத்தில் மிகப்பெரிய மாணவர் அமைப்புகளில் ஒன்றாகும். இவ்வமைப்பு மாணவர் செயல்பாடுக்கான வழிமுறை முற்போக்குச் சிந்தனை, சமயசார்பற்ற பார்வை மற்றும் ஜனநாயக நடத்தை ஆகியவற்றைச் சார்ந்திருக்க முன்மொழிகிறது. மாநிலத்தில் பேருந்துகளிலும் படகுகளிலும் மாணவர்களுக்குப் பயணச் சலுகை வேண்டும் என நடத்தப்பட்ட புகழ்பெற்ற "ஓரனா சமரம்" எனும் மாணவர்கள் போராட்டத்தின் வாயிலாக இது மாணவர் அரசியலில் நுழைந்தது. இதைத் தோற்றுவித்த ஏ. கே. அந்தோணி, வயலார் ரவி, உம்மன் சாண்டி, ஏ. சி. ஜோசு, வி. எம். சுதீரன் மற்றும் எம். ஆர். பிரசாத் போன்ற பெரும்பாலான தலைவர்கள் இந்தியத் தேசியக் காங்கிரசின் பல உன்னத பொறுப்புகளில் சேர்ந்துள்ளனர். இது புதிய இளம் இரத்தங்களை காங்கிரசில் செலுத்துவதாலும் அரசியல் அரங்கில் நுழைகின்ற புதிய தலைவர்களின் ஒரு முழுத் தலைமுறையைக் கொண்டுள்ளதாலும் இரண்டு தலைமை அமைச்சர்கள் உட்பட பல நாடாளுமன்ற மற்றும் சட்டமன்ற உறுப்பினர்களைத் தந்துள்ளது.  

## வெளியிணைப்புகள்
- [ http://www.ksuonline.org/ அதிகாரபூர்வ இணையதளம்]
# நிறுவன வரி

**நிறுவன வரி** அல்லது **வாணிபக்கழக வரி** (*Corporate Tax or Company Tax or Corporation Tax*); என்பது உலக அளவில் தொழில், வணிகம் மற்றும் சேவைகள் மூலம் கிடைக்கும் மொத்த லாபத்தின் மீது விதிக்கப்படும் வரியாகும். நிறுவன வரி விகிதம் நாட்டுக்கு நாடு வேறுபடுகிறது.  

## இந்தியாவில் நிறுவன வரி
இந்தியாவில் இலாப நோக்கத்துடன் செயல்படும், உள்நாட்டு மற்றும் வெளிநாட்டைச் சேர்ந்த தொழில், வணிகம், கூட்டுறவு சங்கங்கள் மற்றும் சேவை நிறுவனங்கள் ஈட்டும் மொத்த இலாபத்தின் (Gross Profit) மீது, இந்திய வருமானவரிச் சட்டம், 1961இன் படி விதிக்கப்படும் வரியே நிறுவன வரி அல்லது **கார்ப்பரேட் வரி** ஆகும். இவ்வரி மத்திய நேரடி வரிகள் வாரியத்தின் கீழ் செயல்படும், வருமானவரித் துறை மூலம் வசூலிக்கப்படுகிறது.  

மொத்த இலாபம் பத்து கோடிக்கு மேல் ஈட்டும் நிறுவனங்களுக்கு, தற்போது நிறுவன வரியாக 33.99 விழுக்காடும், குறைந்த பட்ச நிறுவன வரியாக 20.96 விழுக்காடு நிறுவன வரி வசூலிக்கப்படுகிறது. நிறுவன வரி மீது கூடுதல் வரி (surcharge), மற்றும் கல்வி வரியும் (Education Cess) வசூலிக்கப்படுகிறது.  
சிறப்பு பொருளாதார மண்டலங்களில் செயல்படும் தொழில் மற்றும் வணிக நிறுவனங்களுக்கு அரசு, ஒரு குறிப்பிட்ட காலம் வரை நிறுவன வரி செலுத்துவதிலிருந்து விலக்கு அளித்துள்ளது.
# குளிர்விப்பு கோபுரம்


**குளிர்விப்பு கோபுரம்** (cooling tower) என்பது ஒரு அமைப்பு அல்லது வளிமண்டலத்தில் உள்ள தேவையற்ற வெப்பத்தை, குளிர்ந்த நீர் பாய்ச்சலின் மூலம் நீக்கும் அமைப்பு ஆகும்.  
பொதுவாக பாறைநெய் தூய்விப்பாலை, அனல் மின் நிலையம், இரசாயனத் தொழிற்சாலை மற்றும் கட்டிட சூழ்நிலை கட்டுப்பாட்டகத்தில் பயன்படுகிறது.  

குளிர்விப்பு கோபுரம் இரண்டு முக்கிய வகைகளை உடையது  

1. இயல்பான வெப்பச்சலன முறை  

2. தூண்டப்பட்ட வெப்பச்சலன முறை  
## தொழில்துறை குளிர்விப்பு கோபுரங்கள்
தொழில்துறை குளிர்விப்பு கோபுரங்கள், ஒரு அமைப்பு அல்லது உலோகங்களிலிருந்து வெப்பத்தை நீக்க உதவும்.முக்கியமாக மிகப் பெரிய தொழில்துறை குளிர்விப்பு கோபுரங்கள், மின் நிலையங்கள், பாறைநெய் தூய்விப்பாலை, இரசாயனத் தொழிற்சாலைகளில் மற்றும் இயற்கை எரிவளி உபயோகிக்கும் தொழிற்சாலைகளில் குளிர் நீர் சுழற்சி அமைப்பில் உள்ள நீரில் வெப்பத்தை நீக்க பயன்படுகிறது.  

700 மெகா வாட் மின்சாரம் தாயரிக்கும் ஒரு மின்நிலையத்தில் 71,600 கன மீட்டர் சுழற்சி விகிதத்தில் நீர் சுழற்சி நடைபெரும்.
# ஏப்ரல் 2015


**ஏப்ரல் 2015** (*April 2015*), 2015 ஆம் ஆண்டின் நான்காவது மாதமாகும்.  

## சிறப்பு நாட்கள்
- ஏப்ரல் 2 - பெரிய வியாழன்
- ஏப்ரல் 3 - புனித வெள்ளி
- ஏப்ரல் 3 - பங்குனி உத்திரம்
- ஏப்ரல் 4 - புனித சனி
- ஏப்ரல் 5 - உயிர்ப்பு ஞாயிறு
- ஏப்ரல் 6 - காரைக்கால் அம்மையார் குருபூசை

## நிகழ்வுகள்

## இறப்புகள்
- ஏப்ரல் 7 - கமலினி செல்வராஜன், ஈழத்து நாடக, திரைப்பட நடிகை, வானொலி ஒலிபரப்பாளர் (பி. 1954)
- ஏப்ரல் 8 - ஜெயகாந்தன், எழுத்தாளர் (பி. 1934)
- ஏப்ரல் 8 - நாகூர் அனிபா, இசுலாமியப் பக்திப் பாடகர் (பி. 1925)
- ஏப்ரல் 10 - ரிச்சி பெனாட், ஆத்திரேலியத் துடுப்பாட்ட வீரர், விவரணையாளர் (பி. 1930)
- ஏப்ரல் 13 - கூன்டர் கிராசு, இலக்கியத்திற்கான நோபல் பரிசு பெற்ற செருமானியர் (பி. 1927)
- ஏப்ரல் 27 - க. அருணாசலம், ஈழத்து எழுத்தாளர், தமிழறிஞர், பேராசிரியர் (பி. 1946)
- ஏப்ரல் 29 - மயூரன் சுகுமாரன், இந்தோனேசியாவில் துப்பாக்கியால் சுட்டு மரண தண்டனை நிறைவேற்றப்பட்ட ஆத்திரேலியத் தமிழர் (பி. 1981)
- ஏப்ரல் 29 - கோபுலு, தமிழக ஓவியர் (பி. 1924)
# அஞ்செட்டி துர்கம்


**அஞ்செட்டி துர்கம்** (Anchettidurgam) என்பது தமிழ்நாட்டின், கிருஷ்ணகிரி மாவட்டம், கெலமங்கலம் பேரூராட்சிக்கு அருகில் உள்ள, போடிச்சிப்பள்ளி ஊராட்சியில் உள்ள ஒரு சிற்றூராகும்.  

## அமைவிடம்
இந்த ஊரானது மாவட்ட தலைநகரான கிருட்டிணகிரியிலிருந்து 46 கிலோமீட்டர் தொலைவிலும், கெலமங்கலத்தில் இருந்து மூன்று கிலோமீட்டர் தொலைவிலும், மாநிலத் தலைநகரான சென்னையில் இருந்து 307 கிலோமீட்டர் தொலைவிலும் உள்ளது.  

ஊருக்கு அருகில் உள்ள மலையும் இதே பெயரால் அழைக்கப்படுகிறது. இந்த மலையானது கடல் மட்டத்தில் இருந்து சுமார் 3192 அடி உயரம் கொண்டதாக உள்ளது. இந்த மலையில் சேதமுற்ற நிலையில் கோட்டை உள்ளது. மலையில் ஒரு சிறிய சிவன் கோயில் ஒன்று உள்ளது. இங்கு இயற்கையான குளம் ஒன்றும் காணப்படுகிறது. மலைப் பகுதியில் பழங்காலத்தைச் சேர்ந்த நிறைய பானையோடுகள் காணப்படுகின்றன. 18ஆம் நூற்றாண்டில் இக்கோட்டை ஐதர் அலி, திப்பு சுல்தான் ஆகியோரின் கீழ் இருந்தது. இக்கோட்டையை 1791 1791 காலத்தில் நடந்த ஆங்கிலேய-மைசூர்ப் போர்களின்போது கைப்பற்றினர்.  

## படக்காட்சியகம்

## மேற்கோள்
# அசாம் மாவட்டப் பட்டியல்



இந்தியாவின் வடகிழக்கு மாநிலமான அசாம், 35 மாவட்டங்களை கொண்டுள்ளது.  

அசாம் மாநிலத்தில் 2004-ஆம் ஆண்டில் இறுதியில் 24 மாவட்டங்கள் இருந்தது. 2005-ஆம் ஆண்டில் புதிதாக பாக்சா மாவட்டம், உதல்குரி மாவட்டம் மற்றும் சிராங் மாவட்டம் என 3 மாவட்டங்கள் புதிதாக நிறுவப்பட்டது. 2016-இல் கிழக்கு கர்பி அங்லோங் மாவட்டம், மேற்கு கர்பி அங்லோங் மாவட்டம், சராய்தியோ மாவட்டம், தெற்கு சல்மாரா மாவட்டம், ஹொஜாய் மாவட்டம் மற்றும் பிஸ்வநாத் மாவட்டம் என 6 புதிய மாவட்டங்கள் நிறுவப்பட்டது. எனவே 2020-ஆம் ஆண்டில் அசாமில் 35 மாவட்டங்கள் உள்ளது.  

31 டிசம்பர் 2022 நிலவரப்படி அசாம் 35 மாவட்டங்களைக் கொண்டுள்ளது  

## மாவட்டங்கள்
35 மாவட்டங்களின் பரப்பளவு மற்றும் மக்கள் தொகை கீழே கொடுக்கப்பட்டுள்ளது:  
| **குறியிடு** | **மாவட்டம்** | **தலைமையிடம்** | **மக்கட்தொகை (2011)** | **பரப்புளவு** (கி.மீ.²) | **மக்களடர்த்தி** (/கி.மீ.²) |
| --- | --- | --- | --- | --- | --- |
| UD | உதால்குரி | உதால்குரி | 831,688 | 1,852 | 449 |
| CA | கசார் | சில்சார் | 1,736,319 | 3,786 | 459 |
| KG | கர்பி ஆங்கலாங்கு | திபு | 660,955 | 7,366 | 90 |
| KR | கரீம்கஞ்சு | கரீம்கஞ்சு | 1,228,686 | 1,809 | 679 |
| KU | காமரூபம் ஊரகம் | அமிங்கோன் | 1,517,542 | 3,105 | 489 |
| KM | காமரூபம் நகர்புரம் | கவுகாத்தி | 1,253,938 | 1,528 | 821 |
| KJ | கோகராஜார் | கோக்ரஜார் | 887,142 | 3,169 | 280 |
| GP | கோல்பாரா | கோல்பாரா | 1,008,183 | 1,824 | 553 |
| GG | கோலாகாட் | கோலாகாட் | 1,066,888 | 3,502 | 305 |
| CD | சராய்தியோ | சோனாரி | 471,418 | 1,069 | 441 |
| CH | சிராங் | காஜல்கோன் | 482,162 | 1,170 | 412 |
| SV | சிவசாகர் | சிவசாகர் | 679,632 | 2,668 | 255 |
| ST | சோனித்பூர் | தேஜ்பூர் | 1,924,110 | 3,176 | 606 |
| DR | தர்ரங் | மங்கல்தோய் | 928,500 | 1,585 | 586 |
| DI | திப்ருகர் | திப்ருகார் | 1,326,335 | 3,381 | 392 |
| DH | திமா ஹசாவ் | ஹாபலாங் | 214,102 | 4,890 | 44 |
| TI | தின்சுகியா | தின்சுகியா | 1,327,929 | 3,790 | 350 |
| DU | துப்ரி | துப்ரி | 1,394,144 | 1,608 | 867 |
| SSM | 555,114 | 568 | 977 |  |  |
| DM | தேமாஜி | தேமாஜி | 686,133 | 3,237 | 212 |
| NN | நகாமோ | நகோன் | 2,823,768 | 3,973 | 711 |
| NB | நல்பாரி | நல்பாரி | 771,639 | 2,257 | 342 |
| BK | பக்சா | முசல்பூர் | 950,075 | 2,457 | 387 |
| BP | பார்பேட்டா | பார்பேட்டா | 1,693,622 | 3182 | 532 |
| BO | போங்கைகாவொன் | போங்கைகாவொன் | 738,804 | 1,093 | 676 |
| MJ | மாஜுலி | கரமூர் புதுக்கி சப்போரி | 167,304 | 880 | 190 |
| MA | மரிகாவன் | மோரிகோன் | 957,423 | 1,704 | 562 |
| WKA | மேற்கு கர்பி அங்லோங் | அம்ரென் | 295,358 | 3,035 | 97 |
| LA | லக்கிம்பூர் | வடக்கு லக்கீம்பூர் | 1,042,137 | 2,277 | 458 |
| JO | ஜோர்ஹாட் | ஜோர்ஹாட் | 924,952 | 2,851 | 324 |
| HA | ஹைலாகாண்டி | ஐலாகாண்டி | 659,296 | 1,327 | 497 |
| பிஸ்வநாத் மாவட்டம் | பிஸ்வநாத் சார்யாலி |  |  |  |  |
| ஹொஜாய் மாவட்டம் | ஹொஜாய் |  |  |  |  |
| பஜாலி மாவட்டம் | பாத்சாலா |  |  |  |  |
| தமுல்பூர் மாவட்டம் | தமுல்பூர் |  |  |  |  |

### கோட்டங்களின் விவரம்
| கோட்டத்தின் பெயர் | தலைமையிடம் | மாவட்டங்கள் | மக்கள் தொகை | பரப்பளவு |
| --- | --- | --- | --- | --- |
| தெற்கு அசாம் | சில்சார் | 3 | 3,612,581 |  |
| நடு அசாம் | நகோன் | 6 | 5,894,460 |  |
| மேற்கு அசாம் | குவகாத்தி | 13 | 13,179,980 |  |
| வடக்கு அசாம் | தேஜ்பூர் | 4 | 4,246,834 |  |
| கிழக்கு அசாம் | ஜோர்ஹாட் | 9 | 7,840,943 | } |

## இதனையும் காண்க
- போடோலாந்து
# சின்னையன் பேட்டைக் குளம்


**சின்னையன் பேட்டைக் குளம்** என்பது தமிழ்நாட்டின் திருவண்ணாமலை மாவட்டத்தில் திருவண்ணாமலையில் இருந்து 30 கிலோ மீட்டர் தொலைவில் தானிப்பாடி என்ற ஊருக்கு அருகில் அரூர் செல்லும் மாநில நெடுஞ்சாலையை ஒட்டியுள்ள சின்னையன் பேட்டை என்னும் சிற்றூரில் உள்ள குளம் ஆகும். இக்குளம் பாலியல் சிற்பங்களுக்குப் புகழ் பெற்றது. இக்குளத்தில் விதவிதமான பாலியல் உறவுகளை விளக்கும் சிற்பங்கள் நிறைந்துள்ளன. இக்குளம் தமிழக தொல்லியல் துறையின் கட்டுப்பாட்டில் உள்ளது.  

120 சதுர அடி பரப்பளவு கொண்ட இக்குளம் 16 ஆம் நூற்றாண்டில் கட்டப்பட்டது. இப்பகுதியை ஆண்ட சின்னைய நாயக்கன் அல்லது சின்னம நாயக்கன் என்பவன் தனது மகளின் பயன்பாட்டுக்காக இக்குளத்தைக் கட்டியதாகக் கருதப்படுகிறது.  

## குளத்தைப்பற்றிய செவிவழிக் கதை
இக்குளம் பாலுணர்வுச் சிற்பங்களுடன் கூடியதாகக் கட்டப்பட்டதற்கான காரணம் குறித்து சரியாகத் தெரியவில்லை. ஆனால், இதுகுறித்துப் பல்வேறு செவிவழிக் கதைகள் உள்ளன. அப்பகுதியை ஆண்ட குறுநில மன்னன் ஒருவன் தன் மகளுக்குச் சிறுவயதிலேயே திருமணம் செய்வித்து கணவன் வீட்டுக்கு அனுப்பினான். திருமணம் செய்து சென்ற மகள் கணவனைத் துறந்து பிறந்த வீடு வந்தாள். அவளுக்குத் தாம்பத்திய வாழ்க்கைப் பற்றி தெரியாததே காரணம் என்பதை அறிந்து, மனம் நொந்து தன் மகளுக்குக் கலவி பற்றி அறிந்து கொள்ளும் விதமாக அப்பெண் குளிக்க ஒரு குளத்தை வெட்டுவித்து அக்குளத்தின் படிகளில் விதவிதமான உடலுறவு சிற்பங்களை செதுக்கிக் கட்டினான். குளிக்க குளத்துக்குச் சென்ற மகள் அனைத்தையும் அறிந்து கணவனுடன் வாழச் சென்றாளாம்.  

## மேற்கோள்
# கேப்ரியெலா மிஸ்திரெல்



**கேப்ரியெலா மிஸ்திரெல்** (*Gabriela Mistral*, ; 7 ஏப்ரல் 1889 – 10 சனவரி 1957) என்பது சிலி நாட்டு கவிஞரும் கல்வியாளரும் பெண்ணியலாளருமான **லூசிலா கோடொய் அல்கயாகா**வின் (*Lucila Godoy Alcayaga*) புனைபெயராகும். இலக்கியத்திற்கான நோபல் பரிசு பெற்ற முதல் இலத்தீன் அமெரிக்கரும் முதல் இலத்தீன் அமெரிக்க பெண்மணியும் ஆவார்; 1945ஆம் ஆண்டில் "தமது கவிதை வரிகள் மூலமாக இலத்தீன அமெரிக்க உலகத்தின் எதிர்பார்ப்புகளின் சின்னமாக விளங்கும் " இவருக்கு இப்பரிசு வழங்கப்பட்டது. இவரது பாடல்களின் மையக்கருத்தாக இயற்கை, ஏமாற்றம், காதல், அன்னையின் அன்பு, சோகமும் மீட்பும், பயணம், தாயக முதுகுடிகள் மற்றும் ஐரோப்பிய பண்பாட்டுக் கூறுகளாலான , இலத்தீன் அமெரிக்க அடையாளம் ஆகியவற்றை கொண்டிருந்தது. இவரது உருவப்படம் சிலி நாட்டின் 5,000 பெசொ வங்கித்தாளில் அச்சிடப்பட்டுள்ளது.  

## வெளியிணைப்புகள்

- Gabriela Mistral's heritage
- Gabriela Mistral on the ஐ.எம்.டி.பி இணையத்தளம்
- Life and Poetry of Gabriela Mistral
- Nobel biography
- Gabriela Mistral Foundation
- Gabriela Mistral – University of Chile
- About her Basque origin
# அரவேணு


**அரவேணு** (Aravenu), என்பது தமிழ்நாட்டில், நீலகிரி மாவட்டத்தில், கோத்தகிரி வருவாய் வட்டத்தில், கோத்தகிரி ஊராட்சி ஒன்றியத்தின் ஜக்கனாரை ஊராட்சியில் அமைந்துள்ளது.  

உயர்ரக தேயிலை வளரும் தோட்டங்கள் கொண்ட செழிப்பான கிராமம் ஆகும். கோத்தகிரி-மேட்டுப்பாளையம் மாநில நெடுஞ்சாலையில், கோத்தகிரியிலிருந்து மூன்று கிலோ மீட்டர் தொலைவில் உள்ள இக்கிராமத்தைச் சுற்றியுள்ள காடுகளில், மான்கள், சிறுத்தை, கரடி ஆகிய விலங்குகள் அதிகம் காணப்படுகின்றன.  

## பார்க்க வேண்டிய இடங்கள்
- கேத்தரின் அருவி
- இரங்கசாமி சிகரம் & தூண்
- கொடநாடு
# அதிவீரன்பட்டி



**அதிவீரன்பட்டி** (ஆங்கிலம்:Athiveeranpatti), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் சுக்கிரவாரப்பட்டி ஊராட்சியின் கீழ் வரும் கிராமம்.  

## புவியியல்
இவ்வூரின் அமைவிடம் 09°30′28.3″N 77°48′33.7″E ஆகும்.கடல் மட்டத்தில் இருந்து இவ்வூர் சராசரியாக 101 மீட்டர் (331 அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 கணக்கெடுப்பின்படி சுக்கிரவாரப்பட்டி ஊராட்சியின் மக்கள் தொகை 2,081. இவர்களில் 50.36% ஆண்கள், 49.64% பெண்கள் ஆவார்கள்.  

## போக்குவரத்து
திருத்தங்கல், சிவகாசி போன்ற நகரபகுதிகளை இணைக்கும் பேருந்துகள் மற்றும் சிற்றுந்துகள் சுக்கிரவாரப்பட்டி வழியாக இயக்கப்படுகின்றன.
# வார்ப்புரு:Metadata ZA post

<includeonly></includeonly><noinclude>  
Postal codes for South African localities. From South African Post Office. If the postal code for a given town is not found through this template, it can be inserted manually by adding  
<pre>  
| postal_code =  
</pre>  
to the infobox template.  

</noinclude>
# கோரிப்பாளையம் தர்கா

**கோரிப்பாளையம் தர்கா**, கோரிப்பாளையத்தில் அமைந்துள்ள (மதுரை நகரின் ஒரு பகுதி) ஒரு இசுலாமிய அடக்கத்தலமாகும். இங்கு யேமனைச் சேர்ந்த அசரத் காஜா சையது அலாவுத்தீன் பாதுசா ராசி மற்றும் மதுரை சுல்தானகத்தின் அசரத் காஜா சையது சுல்தான் சமசுத்தீன் ஆகிய இருவரின் கல்லறைகளும் அமைந்துள்ளன. இது மட்டுமன்றி இந்தியாவிற்கு இசுலாத்தை பரப்ப வந்த அசரத் காஜா சையது சுல்தான் அபிபுத்தீன் ராசியின் (கைபி சுல்தான் என அறியப்படுபவர்) மறை கல்லறையும் இங்கு உள்ளது. இக்கல்லறை விட்டமும், உயரத்துடன் அழகர் மலையில் இருந்து எடுக்கப்பட்ட ஒற்றைக் கல்லில் அமைக்கப்பட்டுள்ளது. இது திருமலை நாயக்கரால் கட்டப்பட்டதாக ஒரு சாரார் கூறுகின்றனர்.  

## வரலாறு

கோரிப்பாளையம் என்ற பெயர் பாரசீக வார்த்தையான *கோர்* என்பதிலிருந்து வந்தது. இதற்கு *கல்லறை* என்பது பொருள். எனவே தான் இப்பகுதி கோரிப்பாளையம் என அழைக்கப்படுகிறது. வைகையின் வடகரையில் அமைந்துள்ள இக்கல்லறைகள் வைகை ஆற்றின் பாலத்தின் மீது செல்லும் போதே தென்படும் வண்ணம் உயரமானவை. காசிமார் பெரிய பள்ளிவாசல் வளாகத்தில் அமைந்துள்ள மதுரை மக்பராவின் வெளிப்புறச் சுவரில் காணப்படும் பண்டைய தமிழ் கல்வெட்டு இத்தர்காவின் பழமைக்குச் சான்றாக உள்ளது.  

## கந்தூரி விழா
இத்தர்காவின் கந்தூரி (உரூசு) விழா ஒவ்வொரு ஹிஜிரி ஆண்டு ரபியுல் அவ்வல் பதினைந்தாம் இரவில் கொண்டாடப்படுகிறது.